CELEX: 62011CN0223
Language: sl
Date: 2011-05-13 00:00:00
Title: Zadeva C-223/11: Tožba, vložena 13. maja 2011 – Evropska komisija proti Portugalski republiki

16.7.2011   
            
            
               SL
            
            
               Uradni list Evropske unije
            
            
               C 211/16
            
         Tožba, vložena 13. maja 2011 – Evropska komisija proti Portugalski republiki
   (Zadeva C-223/11)
   2011/C 211/30
   Jezik postopka: portugalščina
   
      Stranki
   
   
      Tožeča stranka: Evropska komisija (zastopnika: P. Guerra e Andrade in I. Hadjiyiannis)
   
      Tožena stranka: Portugalska republika
   
      Predlog tožeče stranke
   
   Komisija Sodišču predlaga, naj:
   
               1.
            
            
               ugotovi,
               
                           —
                        
                        
                           da Portugalska republika s tem, da ni objavila nacionalnih in mednarodnih načrtov upravljanja povodij, ni izpolnila obveznosti iz odstavka 6 v povezavi z odstavkoma 1 in 2 člena 13 Direktive 2000/60/ES (1);
                        
                     
                           —
                        
                        
                           da Portugalska republika s tem, da osnutkov načrtov upravljanja povodij ni objavila in omogočila zbiranja pripomb javnosti, vključno z uporabniki, ni izpolnila obveznosti iz člena 14(1)(c) Direktive 2000/60/ES;
                        
                     
                           —
                        
                        
                           da Portugalska republika s tem, da Komisiji ni poslala kopije načrtov upravljanja povodij, ni izpolnila obveznosti iz člena 15(1) Direktive 2000/60/ES;
                        
                     
         
               2.
            
            
               Portugalski republiki naloži plačilo stroškov.
            
         
      Tožbeni razlogi in bistvene trditve
   
   
      
         Člen 13 Direktive 2000/60/ES
      
   
   Odstavek 6 v povezavi z odstavkoma 1 in 2 člena 13 Direktive 2000/60/ES določa, da morajo biti načrti upravljanja povodja za vsako vodno območje, nacionalno ali mednarodno, ki v celoti leži na ozemlju Unije, objavljeni najpozneje 22. decembra 2009.
   Komisija ni bila obveščena niti ni seznanjena, da bi bili taki načrti v zvezi s Portugalsko objavljeni.
   
      
         Člen 14 Direktive 2000/60/ES
      
   
   Kot je razvidno iz te direktive je sodelovanje javnosti bistveno za doseganje njenih ciljev.
   Komisija ni bila obveščena niti ni seznanjena, da bi bili kateri koli osnutki načrtov upravljanja povodij objavljeni in da bi bilo omogočeno zbiranje pripomb javnosti, vključno z uporabniki.
   
      
         Člen 15 Direktive 2000/60/ES
      
   
   Komisija od portugalske države ni prejela nobene kopije načrtov upravljanja povodij niti za nacionalna niti za mednarodna vodna območja.
   
      (1)  Direktiva Evropskega parlamenta in Sveta 2000/60/ES z dne 23. oktobra 2000 o določitvi okvira za ukrepe Skupnosti na področju vodne politike (UL L 327, str. 1).